8. การจัดการ

โครงสร้างการจัดการ

[]

8.1 โครงสร้างการจัดการ

โครงสร้างคณะกรรมการของบริษัทฯ ประกอบด้วย คณะกรรมการบริษัท คณะกรรมการตรวจสอบ
คณะกรรมการ ธรรมาภิบาล คณะกรรมการบริหารความเสี่ยงด้านกฎหมาย
คณะกรรมการสรรหาและกำหนดค่าตอบแทน คณะกรรมการบริหารความเสี่ยงด้านการเงิน
คณะกรรมการบริหาร ซึ่งมีรายละเอียดดังต่อไปนี้

คณะกรรมการบริษัท

คณะกรรมการบริษัท ณ วันที่ 31 ธันวาคม 2555 ประกอบด้วยกรรมการจำนวน 12 ท่าน ดังนี้

  -----------------------------------------------------------------------
  ลำดับ    รายชื่อ                    ตำแหน่ง
  ------- ------------------------ --------------------------------------
  1       นายสุพันธุ์ มงคลสุธี           ประธานกรรมการ

  2       นายตู ชู วู                 กรรมการ

  3       นายวีระชัย ศรีขจร           กรรมการ

  4       นายเว่ย ฮุย                กรรมการ

  5       นายตู ชู เฉวียน             กรรมการ

  6       นายหลิน ไท่ หยาง           กรรมการ

  7       นายจี๋ หยู เฉิง              กรรมการ

  8       นายพุฒิพันธ์ เตยะราชกุล       กรรมการ

  9       นายสมชัย อภิวัฒนพร          กรรมการอิสระและประธานกรรมการตรวจสอบ

  10      นางมาลีรัตน์ ปลื้มจิตรชม       กรรมการอิสระและกรรมการตรวจสอบ

  11      นายวิสสุต เศรษฐบุตร         กรรมการอิสระและกรรมการตรวจสอบ

  12      นางรวิฐา พงศ์นุชิต           กรรมการอิสระและกรรมการตรวจสอบ
  -----------------------------------------------------------------------

กรรมการผู้มีอำนาจลงลายมือชื่อผูกพันบริษัทฯ

บริษัทฯ ได้กำหนดให้กรรมการอย่างน้อย 2 ท่านลงลายมือชื่อร่วมกัน
และประทับตราสำคัญของบริษัทฯ โดยกรรมการซึ่งลงลายมือชื่อผูกพันบริษัทฯ ได้แก่ นายสุพันธุ์
มงคลสุธี นายวีระชัย ศรีขจร นายตู ชู วู นายพุฒิพันธ์เตยะราชกุล นายจี๋ หยู เฉิง นายตู ชู
เฉวียน นายหลิน ไท่ หยาง และนายเว่ย ฮุย กรรมการสองในแปดคนนี้
ลงลายมือชื่อร่วมกันและประทับตราสำคัญของบริษัทฯ

ขอบเขตอำนาจและความรับผิดชอบของคณะกรรมการบริษัท

1.  จัดให้มีการประชุมผู้ถือหุ้นเป็นการประชุมสามัญประจำปี ภายใน 4 เดือน
    นับแต่วันสิ้นสุดรอบระยะเวลาบัญชีของบริษัทฯ

2.  จัดให้มีการประชุมคณะกรรมการอย่างน้อย 3 เดือนต่อครั้ง

3.  จัดให้มีการทำงบดุลและงบกำไรขาดทุนของบริษัทฯ ณ วันสิ้นสุดรอบระยะเวลาบัญชีของบริษัทฯ
    ซึ่งผู้สอบบัญชีตรวจสอบแล้ว และนำเสนอต่อที่ประชุมผู้ถือหุ้นเพื่อพิจารณาและอนุมัติ

4.  คณะกรรมการอาจมอบอำนาจให้กรรมการคนหนึ่งหรือหลายคน
    หรือบุคคลอื่นใดปฏิบัติการอย่างหนึ่งอย่างใดแทนคณะกรรมการได้
    โดยอยู่ภายใต้การควบคุมของคณะกรรมการ
    หรือมอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควรและภายในระยะเวลาที่คณะกรรมการเห็นสมควร
    ซึ่งคณะกรรมการอาจยกเลิกเพิกถอนเปลี่ยนแปลงหรือแก้ไขบุคคลที่ได้รับมอบอำนาจหรืออำนาจนั้นๆ
    ได้เมื่อเห็นสมควร

5.  กำหนดเป้าหมาย แนวทาง นโยบาย แผนงานและงบประมาณของบริษัทฯ
    ควบคุมกำกับดูแลการบริหารและการจัดการคณะกรรมการบริหาร
    ให้เป็นไปตามนโยบายที่ได้รับมอบหมาย เว้นแต่ในเรื่องดังต่อไปนี้
    คณะกรรมการต้องได้รับมติอนุมัติจากที่ประชุมผู้ถือหุ้นก่อนการดำเนินการ อันได้แก่
    เรื่องที่กฎหมายกำหนดให้ต้องได้มติอนุมัติจากที่ประชุมผู้ถือหุ้น เช่น การเพิ่มทุน การลดทุน
    การออกหุ้นกู้ การขายหรือโอนกิจการของบริษัทฯ ทั้งหมดหรือบางส่วนที่สำคัญให้แก่บุคคลอื่น
    หรือการซื้อหรือรับโอนกิจการของบริษัทอื่นมาเป็นของบริษัทฯ การแก้ไขหนังสือบริคณห์สนธิ
    หรือข้อบังคับ เป็นต้น

  นอกจากนี้ คณะกรรมการบริษัท ยังมีขอบเขตหน้าที่ในการกำกับดูแลให้บริษัทฯ
  ปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์แห่งประเทศไทย อาทิเช่น การทำรายการที่เกี่ยวโยงกัน
  และการซื้อหรือขายทรัพย์สินที่สำคัญตามกฎเกณฑ์ของตลาดหลักทรัพย์แห่งประเทศไทยหรือกฎหมายที่เกี่ยวข้องกับธุรกิจของบริษัทฯ

6.  พิจารณาโครงสร้างการบริหารงาน แต่งตั้งคณะกรรมการบริหาร กรรมการผู้จัดการ
    และคณะกรรมการอื่นตามความเหมาะสม

7.  ติดตามผลการดำเนินงานให้เป็นไปตามแผนงานและงบประมาณอย่างต่อเนื่อง

8.  กรรมการจะต้องไม่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัทฯ
    หรือเข้าเป็นหุ้นส่วนในห้างหุ้นส่วนสามัญ หรือเป็นหุ้นส่วนไม่จำกัดความรับผิดในห้างหุ้นส่วนจำกัด
    หรือเป็นกรรมการของบริษัทเอกชนหรือบริษัทอื่นที่ประกอบกิจการอันสภาพอย่างเดียวกัน
    และเป็นการแข่งขันกับกิจการของบริษัทฯ ไม่ว่าจะทำเพื่อประโยชน์ตนหรือเพื่อประโยชน์ผู้อื่น
    เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

9.  กรรมการต้องแจ้งให้บริษัทฯ ทราบโดยไม่ชักช้า
    หากมีส่วนได้ส่วนเสียไม่ว่าโดยตรงหรือโดยอ้อมในสัญญาที่บริษัทฯ ทำขึ้น
    หรือถือหุ้นหรือหุ้นกู้เพิ่มขึ้นหรือลดลงในบริษัทฯ หรือบริษัทในเครือ

ประวัติการทำผิดของกรรมการ

- ไม่มี –

คุณสมบัติของกรรมการอิสระ

คณะกรรมการอิสระเป็นองค์ประกอบหรือกลไกที่สำคัญในระบบการกำกับดูแลกิจการที่ดีหรือที่เรียกกันว่า
“ธรรมาภิบาล” ขององค์กร ดังนั้น คุณสมบัติของกรรมการอิสระประกอบไปด้วย

1.  ถือหุ้นไม่เกินร้อยละ 1 ของทุนชำระแล้วของบริษัทฯ บริษัทย่อย บริษัทในเครือ บริษัทร่วม
    หรือบริษัทที่เกี่ยวข้อง ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

2.  ไม่มีส่วนร่วมในการบริหารงานในบริษัทฯ บริษัทย่อย บริษัทในเครือ บริษัทร่วม
    บริษัทที่เกี่ยวข้อง หรือผู้ถือหุ้นรายใหญ่ของบริษัทฯ รวมทั้งไม่เป็นลูกจ้าง พนักงาน
    หรือที่ปรึกษาที่ได้รับเงินเดือนประจำจากบริษัทฯ บริษัทย่อย บริษัทในเครือ บริษัทร่วม
    บริษัทที่เกี่ยวข้อง หรือผู้ถือหุ้นรายใหญ่ของบริษัทฯ

3.  ไม่มีผลประโยชน์หรือส่วนได้เสียไม่ว่าทางตรงหรือทางอ้อมทั้งในด้านการเงินและการบริหารงานในบริษัทฯ
    บริษัทย่อย บริษัทในเครือ บริษัทร่วม หรือบริษัทที่เกี่ยวข้อง
    และรวมถึงไม่มีผลประโยชน์หรือส่วนได้ส่วนเสียในลักษณะดังกล่าวในเวลา 2
    ปีก่อนได้รับการแต่งตั้งเป็นกรรมการอิสระ

4.  ไม่เป็นผู้ที่เกี่ยวข้องหรือญาติสนิทของผู้บริหารหรือผู้ถือหุ้นรายใหญ่ของบริษัทฯ

5.  ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการของบริษัทฯ
    ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัทฯ

6.  สามารถปฏิบัติหน้าที่และแสดงความเห็นหรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการของบริษัทฯ
    ได้โดยอิสระ โดยไม่อยู่ภายใต้การควบคุมของผู้บริหารหรือผู้ถือหุ้นรายใหญ่ของบริษัทฯ
    รวมทั้งผู้ที่เกี่ยวข้องหรือญาติสนิทของบุคคลดังกล่าว

  ทั้งนี้ กรรมการอิสระต้องเป็นผู้ที่ผ่านกระบวนการสรรหาของคณะกรรมการบริษัท

คณะกรรมการตรวจสอบ

คณะกรรมการตรวจสอบของบริษัทฯ ณ วันที่ 31 ธันวาคม 2555
ประกอบด้วยกรรมการตรวจสอบจำนวน 4 ท่าน ซึ่งมีรายชื่อดังต่อไปนี้

  ------------------------------------------------------------------------
  ลำดับ    รายชื่อ                   ตำแหน่ง
  ------- ----------------------- ----------------------------------------
  1       นายสมชัย อภิวัฒนพร         ประธานกรรมการตรวจสอบ

  2       นางมาลีรัตน์ ปลื้มจิตรชม      กรรมการตรวจสอบ

  3       นายวิสสุต เศรษฐบุตร        กรรมการตรวจสอบ

  4       นางรวิฐา พงศ์นุชิต          กรรมการตรวจสอบ
  ------------------------------------------------------------------------

  ขอบเขตอำนาจและความรับผิดชอบของคณะกรรมการตรวจสอบ

คณะกรรมการตรวจสอบของบริษัทฯ มีขอบเขต หน้าที่
และความรับผิดชอบและรายงานต่อคณะกรรมการบริษัท ดังต่อไปนี้

1.  สอบทานให้บริษัทมีการรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายใน (internal control)
    และระบบการตรวจสอบภายใน (internal audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้งโยกย้าย
    เลิกจ้างหัวหน้าหน่วยงานตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่ง ประเทศไทย และกฎหมายที่เกี่ยวข้องกับธุรกิจของบริษัทฯ

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทฯ
    และเสนอค่าตอบแทนของบุคคลดังกล่าว
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1
    ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์แห่งประเทศไทย
    ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัทฯ

6.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

(ก) ความเห็นเกี่ยวกับความถูกต้องครบถ้วน เป็นที่เชื่อถือได้ของรายงานทางการเงินของบริษัทฯ

(ข) ความเห็นเกี่ยวกับความเพียงพอของระบบควบคุมภายในของบริษัทฯ

(ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนด

ของตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของบริษัท

(ง) ความเห็นเกี่ยวกับความเหมาะสมของผู้สอบบัญชี

(จ) ความเห็นเกี่ยวกับรายการที่อาจมีความขัดแย้งทางผลประโยชน์

(ฉ) จำนวนการประชุมคณะกรรมการตรวจสอบ
และการเข้าร่วมประชุมของกรรมการตรวจสอบแต่ละท่าน

7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
    (Charter)

8.  รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

9.  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

คณะกรรมการธรรมาภิบาล

ตามมติที่ประชุมคณะกรรมการบริษัท ครั้งที่ 1/2556 เมื่อวันที่ 27 กุมภาพันธ์ 2556
ได้แต่งตั้งคณะกรรมการธรรมาภิบาล จำนวน 4 ท่าน ดังนี้

  -----------------------------------------------------------------------
  ลำดับ    รายชื่อ                   ตำแหน่ง
  ------- ----------------------- ---------------------------------------
  1       นายวิสสุต เศรษฐบุตร        ประธานกรรมการธรรมาภิบาล

  2       นายสุพันธุ์ มงคลสุธี          กรรมการ

  3       นายพุฒิพันธ์ เตยะราชกุล      กรรมการ

  4       นายอนุชิต บุญญลักษณ์         กรรมการ
  -----------------------------------------------------------------------

  ขอบเขตอำนาจและความรับผิดชอบของคณะกรรมการธรรมาภิบาล

คณะกรรมการธรรมาภิบาลของบริษัทฯ มีขอบเขต หน้าที่
และความรับผิดชอบและรายงานต่อคณะกรรมการบริษัท ดังต่อไปนี้

1.  กำหนดนโยบายด้านธรรมาภิบาลของบริษัทฯ เพื่อเสนอต่อคณะกรรมการบริษัท พิจารณา
    และรับรองให้นำไปใช้ดำเนินการติดตาม
    เพื่อให้มีการปฏิบัติตามนโยบายธรรมาภิบาลรวมถึงทบทวนและปรับปรุงนโยบายให้มีความเหมาะสมอย่างสม่ำเสมอ

2.  กำหนดนโยบาย พิจารณาและกำกับ การบริหารงานทรัพยากรบุคคล
    ตลอดจนการพัฒนาบุคลากรของบริษัทโดยอาศัยหลักธรรมาภิบาลเป็นพื้นฐาน

คณะกรรมการบริหารความเสี่ยงด้านกฎหมาย

ตามมติที่ประชุมคณะกรรมการบริษัท ครั้งที่ 1/2556 เมื่อวันที่ 27 กุมภาพันธ์ 2556
ได้แต่งตั้งคณะกรรมการบริหาร ความเสี่ยงด้านกฎหมาย จำนวน 4 ท่าน ดังนี้

+------+----------------------+---------------------------------------+
| ลำดับ | รายชื่อ                | ตำแหน่ง                                |
+======+======================+=======================================+
| 1    | นางรวิฐา พงศ์นุชิต       | ประธานกรรมการบริหารความเสี่ยงด้านกฎหมาย   |
+------+----------------------+---------------------------------------+
| 2    | นายสุพันธุ์ มงคลสุธี       | กรรมการ                               |
+------+----------------------+---------------------------------------+
| 3    | นายพุฒิพันธ์ เตยะราชกุล   | กรรมการ                               |
|      |                      |                                       |
| 4    | พล.ต.อ. รชต เย็นทรวง  | กรรมการ                               |
+------+----------------------+---------------------------------------+

  ขอบเขตอำนาจและความรับผิดชอบของคณะกรรมการบริหารความเสี่ยงด้านกฎหมาย

คณะกรรมการบริหารความเสี่ยงด้านกฎหมายของบริษัทฯ มีขอบเขต หน้าที่
และความรับผิดชอบและรายงานต่อคณะกรรมการบริษัท ดังต่อไปนี้

1.  สอบทานและแก้ไขกฎบัตรคณะกรรมการบริหารความเสี่ยงด้านกฎหมายปีละครั้งเพื่อให้ทันสมัยและเหมาะสมกับสภาพแวดล้อมขององค์กร

2.  สอบทาน และพิจารณาร่วมกับผู้บริหาร ผู้จัดการฝ่ายในกิจการที่เกี่ยวข้องกับกฎหมาย

3.  สอบทาน และพิจารณารวมถึงกำหนดนโยบายอันเกี่ยวกับกฎหมาย
    รวมถึงการกำกับดูแลมาตรการต่างๆ ให้สอดคล้องกับบทบัญญัติของกฎหมาย

4.  ให้คำแนะนำ และพิจารณาร่วมกับหน่วยงานต่างๆ
    ที่เกี่ยวข้องเพื่อกำหนดนโยบายรวมถึงการกำกับดูแลมาตรการ หรือข้อกำหนด กฎเกณฑ์
    หรือข้อบังคับต่างๆ ของบริษัทฯ ให้สอดคล้องกับบทบัญญัติของกฎหมาย

5.  มีอำนาจตรวจสอบ แก้ไข ข้อบังคับ กฎระเบียบ กฎเกณฑ์ หรือสัญญา
    รวมถึงการบริหารจัดการภายในและเรื่องอื่นๆ เพื่อให้สอดคล้องกับบทบัญญัติของกฎหมาย

6.  ให้คำแนะนำงานด้านกฎหมาย การฟ้องร้อง บังคับคดี การดำเนินการจัดการด้านกฎหมาย
    การดำเนินกระบวนพิจารณา การดำเนินคดีต่างๆ

7.  รายงานต่อคณะกรรมการบริหารความเสี่ยงด้านการเงินอย่างสม่ำเสมอ
    ในสิ่งที่ต้องดำเนินการปรับปรุงแก้ไข เพื่อให้สอดคล้องกับนโยบายและกลยุทธ์ที่กำหนด

คณะกรรมการสรรหาและกำหนดค่าตอบแทน

ตามมติที่ประชุมคณะกรรมการบริษัท ครั้งที่ 1/2556 เมื่อวันที่ 27 กุมภาพันธ์ 2556
ได้แต่งตั้งคณะกรรมการสรรหาและกำหนดค่าตอบแทน จำนวน 2 ท่าน ดังนี้

  -----------------------------------------------------------------------
  ลำดับ    รายชื่อ                   ตำแหน่ง
  ------- ----------------------- ---------------------------------------
  1       นายสมชัย อภิวัฒนพร         ประธานกรรมการสรรหาและกำหนดค่าตอบแทน

  2       นางมาลีรัตน์ ปลื้มจิตรชม      กรรมการ
  -----------------------------------------------------------------------

  ขอบเขตอำนาจและความรับผิดชอบของคณะกรรมการสรรหาและกำหนดค่าตอบแทน

คณะกรรมการสรรหาและกำหนดค่าตอบแทนของบริษัทฯ มีขอบเขต หน้าที่
และความรับผิดชอบและรายงานต่อคณะกรรมการบริษัท ดังต่อไปนี้

1.  พิจารณาโครงสร้างและองค์ประกอบและคุณสมบัติของกรรมการบริษัท

2.  คัดเลือก สรรหาบุคคลที่มีความรู้ความสามารถเหมาะสมกับกิจการของบริษัทฯ
    และสมควรเสนอชื่อเป็นกรรมการ หรือผู้บริหารระดับสูงในกรณีที่ตำแหน่งว่างลง
    เพื่อนำเสนอต่อคณะกรรมการบริษัท หรือที่ประชุมผู้ถือหุ้น เพื่อพิจารณาแต่งตั้งแล้วแต่กรณี

3.  พิจารณาเสนอโครงสร้างค่าตอบแทนกรรมการ ได้แก่ ค่าเบี้ยประชุม
    และผลประโยชน์ตอบแทนอื่นๆ ทั้งที่เป็นตัวเงินและมิใช่ตัวเงิน

4.  ปฏิบัติงานอื่นใดตามที่คณะกรรมการบริษัท
    มอบหมายอันเกี่ยวเนื่องกับการสรรหาและพิจารณาค่าตอบแทน

คณะกรรมการบริหารความเสี่ยงด้านการเงิน

ตามมติที่ประชุมคณะกรรมการบริษัท ครั้งที่ 1/2556 เมื่อวันที่ 27 กุมภาพันธ์ 2556
ได้แต่งตั้งคณะกรรมการบริหาร ความเสี่ยงด้านการเงิน จำนวน 5 ท่าน ดังนี้

  ------------------------------------------------------------------------
  ลำดับ    รายชื่อ                   ตำแหน่ง
  ------- ----------------------- ----------------------------------------
  1       นางมาลีรัตน์ ปลื้มจิตรชม      ประธานกรรมการบริหารความเสี่ยงด้านการเงิน

  2       นายสมชัย อภิวัฒนพร         กรรมการ

  3       นายสุพันธุ์ มงคลสุธี          กรรมการ

  4       นายพุฒิพันธ์ เตยะราชกุล      กรรมการ

  5       นายอนุชิต บุญญลักษณ์         กรรมการ
  ------------------------------------------------------------------------

  ขอบเขตอำนาจและความรับผิดชอบของคณะกรรมการบริหารความเสี่ยงด้านการเงิน

คณะกรรมการบริหารความเสี่ยงด้านการเงินของบริษัทฯ มีขอบเขต หน้าที่
และความรับผิดชอบและรายงานต่อคณะกรรมการบริษัท ดังต่อไปนี้

1.  กำหนดนโยบาย และ แนวทางการบริหารความเสี่ยงด้านการเงินของบริษัท
    เพื่อเสนอต่อคณะกรรมการบริษัท เพื่อพิจารณาในเรื่องของการบริหารความเสี่ยงโดยรวม
    ซึ่งต้องครอบคลุมถึงความเสี่ยงด้านการเงินประเภทต่างๆ ที่สำคัญ เช่น
    ความเสี่ยงด้านเครดิตลูกค้า ความเสี่ยงจากสินค้าล้าสมัย ความเสี่ยงด้านสภาพคล่อง
    ความเสี่ยงด้านปฏิบัติการ และความเสี่ยงที่มีผลกระทบต่อชื่อเสียงของกลุ่มธุรกิจ เป็นต้น

2.  วางกลยุทธ์ให้สอดคล้องกับนโยบายบริหารความเสี่ยงด้านการเงิน โดยสามารถประเมิน
    ติดตาม และดูแลปริมาณ ความเสี่ยงของกลุ่มธุรกิจทางการเงินให้อยู่ในระดับที่เหมาะสมได้ดี

3.  ควบคุม ติดตาม ตรวจสอบ ประเมินผลการบริหารความเสี่ยงด้านการเงิน
    และดูแลให้บริษัทในกลุ่มธุรกิจ ดำเนินการตามนโยบายบริหารความเสี่ยงด้านการเงิน
    และปฏิบัติตามหลักเกณฑ์ที่บริษัทกำหนดได้อย่างมีประสิทธิภาพ

4.  ทบทวนความเพียงพอของนโยบาย และระบบการบริหารความเสี่ยงด้านการเงิน
    โดยรวมถึงความมีประสิทธิผลของระบบและการปฏิบัติตามนโยบายที่กำหนด

5.  รายงานต่อคณะกรรมการตรวจสอบอย่างสม่ำเสมอในสิ่งที่ต้องดำเนินการปรับปรุงแก้ไข
    เพื่อให้สอดคล้องกับนโยบายและกลยุทธ์ที่บริษัทฯ กำหนด

คณะกรรมการบริหาร

ตามมติที่ประชุมคณะกรรมการบริษัท ครั้งที่ 4/2554 เมื่อวันที่ 7 พฤศจิกายน 2554
ได้แต่งตั้งคณะกรรมการบริหาร จำนวน 5 ท่าน ดังนี้

  -----------------------------------------------------------------------
  ลำดับ    รายชื่อ                   ตำแหน่ง
  ------- ----------------------- ---------------------------------------
  1       นายสุพันธุ์ มงคลสุธี          ประธานกรรมการบริหาร

  2       นายพุฒิพันธ์ เตยะราชกุล      กรรมการ

  3       นายอนุชิต บุญลักษม์          กรรมการ

  4       นางสาวสุวรรณี ลี่           กรรมการ

  5       นางสาวกิ่งแก้ว จูทะสมพากร   กรรมการ
  -----------------------------------------------------------------------

  ขอบเขตหน้าที่และความรับผิดชอบของคณะกรรมการบริหาร

  คณะกรรมการบริหารของบริษัทฯ มีขอบเขต หน้าที่ ความรับผิดชอบ
  และรายงานต่อคณะกรรมการบริษัท ดังต่อไปนี้

1.  กำกับดูแลการดำเนินงานของบริษัทฯ กำหนดเป้าหมาย แผนธุรกิจ
    และแนวทางการขยายธุรกิจของบริษัทฯ ให้เป็นไปตามวิสัยทัศน์ พันธกิจ กลยุทธ์ นโยบาย
    และมติของคณะกรรมการบริษัท โดยไม่ขัดต่อกฎหมาย เงื่อนไข
    กฎระเบียบและข้อบังคับของบริษัทฯ

2.  พิจารณาให้ความเห็นชอบโครงสร้างตำแหน่ง เงินเดือน โบนัส รางวัลพนักงาน
    ผลประโยชน์อย่างอื่นเพื่อสร้างขวัญกำลังใจพนักงาน
    ตลอดจนพิจารณาโครงสร้างการบริหารตั้งแต่ระดับฝ่ายลงไป
    พร้อมทั้งกำหนดระเบียบปฏิบัติงานของพนักงานบริษัทฯ
    โดยไม่ขัดหรือแย้งต่อข้อบังคับและกฎหมายที่เกี่ยวข้อง

3.  พิจารณาและให้ความเห็นชอบงบประมาณประจำปี เสนอคณะกรรมการบริษัท
    เพื่อพิจารณาอนุมัติต่อไป

4.  มีอำนาจในการทำนิติกรรมผูกพันบริษัทฯ
    ตามขอบเขตที่กำหนดไว้ในนโยบายและระเบียบวิธีปฏิบัติของบริษัทฯ
    เรื่องอำนาจอนุมัติดำเนินการ และดำเนินการอื่นๆ ตามที่คณะกรรมการบริษัทมอบหมาย

5.  พิจารณาอนุมัติการขอสินเชื่อ กำหนดนโยบาย
    ทิศทางการลงทุนและภาพรวมการลงทุนของบริษัทฯ
    ให้สอดคล้องกับนโยบายการลงทุนของบริษัทฯ

6.  พิจารณาอนุมัติหรือรับทราบกิจการอื่นๆ
    ที่เกี่ยวกับการบริหารงานที่คณะกรรมการบริหารเห็นว่าจำเป็น
    หรือสมควรที่จะให้เสนอเพื่อรับทราบ
    ให้ประธานกรรมการบริหารดำเนินการให้เป็นไปตามหน้าที่และความรับผิดชอบที่กล่าวมาข้างต้นอย่างมีประสิทธิภาพและประสิทธิผล
    ดูแลให้บริษัทฯ มีระบบการควบคุมภายในที่เหมาะสมรัดกุม
    โดยประสานงานกับคณะกรรมการตรวจสอบ

ขอบเขตอำนาจและความรับผิดชอบของประธานเจ้าหน้าที่บริหาร

1.  ควบคุมดูแลการดำเนินกิจการ และ/หรือบริหารงานประจำวันของบริษัทฯ

2.  ดำเนินการหรือปฏิบัติงานให้เป็นไปตามนโยบาย แผนงาน
    และงบประมาณที่ได้รับอนุมัติจากคณะกรรมการบริษัท

3.  เป็นผู้รับมอบอำนาจของบริษัทฯ ในการบริหารกิจการของบริษัทฯ ให้เป็นตามวัตถุประสงค์
    ข้อบังคับ นโยบาย ระเบียบ ข้อกำหนด คำสั่ง มติที่ประชุมผู้ถือหุ้น
    และ/หรือมติที่ประชุมคณะกรรมการบริษัททุกประการ

4.  กำหนดแผนธุรกิจ งบประมาณ เพื่อเสนอให้คณะกรรมการบริษัทเห็นชอบ
    และมีอำนาจพิจารณาอนุมัติการใช้จ่ายเงินในการดำเนินการตามปกติธุรกิจของบริษัทฯ

5.  อนุมัติการใช้จ่ายเงินลงทุนที่สำคัญๆ
    ที่ได้กำหนดไว้ในงบประมาณรายจ่ายประจำปีตามที่จะได้รับมอบหมายจากคณะกรรมการบริษัท
    หรือตามที่คณะกรรมการบริษัทได้เคยมีมติอนุมัติในหลักการไว้แล้ว

6.  กำหนดการกู้ยืมเงิน การจัดหาวงเงินสินเชื่อ หรือการออกตราสารหนี้
    รวมถึงการให้หลักประกัน การค้ำประกันเงินกู้หรือสินเชื่อ หรือการขอสินเชื่อใดๆ ของบริษัทฯ
    เพื่อเสนอให้คณะกรรมการบริษัทเห็นชอบ

7.  กำหนดภารกิจ วัตถุประสงค์ แนวทาง นโยบายของบริษัทฯ
    รวมถึงการสั่งการและกำกับดูแลการดำเนินงานโดยรวม

8.  ให้มีอำนาจในการมอบอำนาจช่วง และ/หรือมอบหมายให้บุคคลอื่นปฏิบัติงานเฉพาะอย่างแทนได้
    โดยการมอบอำนาจช่วง
    และ/หรือการมอบหมายดังกล่าวให้อยู่ภายใต้ขอบเขตแห่งการมอบอำนาจตามหนังสือมอบอำนาจฉบับนี้
    และ/หรือให้เป็นไปตามระเบียบ ข้อกำหนด หรือคำสั่งที่คณะกรรมการของบริษัทฯ
    และ/หรือบริษัทฯ ได้กำหนดไว้ ทั้งนี้การมอบอำนาจช่วงดังกล่าว
    จะต้องมีประธานเจ้าหน้าที่บริหารและรองประธานเจ้าหน้าที่บริหารอาวุโส 2 ใน 3
    คนลงลายมือชื่อร่วมกัน และประทับตราสำคัญของบริษัทฯ

9.  ติดตามและประเมินผลการดำเนินงานของบริษัทฯ อย่างสม่ำเสมอ
    เพื่อป้องกันความเสี่ยงจากปัจจัยต่างๆ ไม่ว่าภายในและภายนอกบริษัทฯ

10. พิจารณาการเข้าทำสัญญาเกี่ยวกับธุรกิจของบริษัทฯ และสัญญาต่างๆ
    ซึ่งเป็นผลประโยชน์ต่อกิจการของบริษัทฯ รวมทั้งกำหนดขั้นตอนและวิธีการจัดทำสัญญาดังกล่าว
    เพื่อนำเสนอต่อคณะกรรมการบริษัท ทั้งนี้การลงนามสัญญาและเอกสารทางนิติกรรมใดๆ
    ที่มีผลผูกพันตามกฎหมาย
    จะต้องมีประธานเจ้าหน้าที่บริหารและรองประธานเจ้าหน้าที่บริหารอาวุโส 2 ใน 3
    คนลงลายมือชื่อร่วมกัน และประทับตราสำคัญของบริษัทฯ

11. พิจารณาจัดสรร เงินบำเหน็จ เงินรางวัล หรือผลตอบแทนต่างๆ
    ซึ่งได้รับอนุมัติจากคณะกรรมการบริษัทแล้วแก่พนักงานหรือลูกจ้างของบริษัทฯ หรือบุคคลใดๆ
    ที่กระทำกิจการให้บริษัทฯ

12. มีอำนาจพิจารณาว่าจ้างพนักงาน และบรรจุแต่งตั้ง ตลอดจนการโอน
    โยกย้ายข้ามสายงาน/ฝ่าย/แผนก หรือการพ้นจากการเป็นพนักงาน กำหนดอัตราค่าจ้าง
    ค่าตอบแทน เงินโบนัส รวมถึงสวัสดิการเกี่ยวกับพนักงานทั้งหมดของบริษัทฯ

13. มีอำนาจ ออกคำสั่ง ระเบียบ ประกาศ บันทึก
    เพื่อให้การปฏิบัติงานเป็นไปตามนโยบายและผลประโยชน์ของบริษัทฯ และเพื่อรักษาระเบียบ
    วินัย การทำงานภายในองค์กร

14. ปฏิบัติหน้าที่อื่นๆ ตามที่ได้รับมอบหมาย จากคณะกรรมการบริษัทเป็นคราวๆ ไป

ทั้งนี้ อำนาจตลอดจนการมอบอำนาจแก่บุคคลอื่นที่เห็นสมควร
จะไม่รวมถึงอำนาจและ/หรือการมอบอำนาจในการอนุมัติรายการใดที่ตนหรือบุคคลที่อาจมีความขัดแย้งมีส่วนได้เสียหรือผลประโยชน์ในลักษณะอื่นใดขัดแย้งกับบริษัทฯ
หรือบริษัทย่อย ตามกฎเกณฑ์ของตลาดหลักทรัพย์แห่งประเทศไทย
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการ
และ/หรือที่ประชุมผู้ถือหุ้นเพื่อพิจารณาและอนุมัติรายการดังกล่าวตามที่ข้อบังคับของบริษัทฯ
หรือกฎหมายที่เกี่ยวข้องกำหนด

สำหรับอำนาจอนุมัติวงเงินสำหรับการทำธุรกรรมปกติของบริษัทฯ นั้น ที่ประชุมคณะกรรมการบริษัท
ครั้งที่ 1/2550 เมื่อวันที่ 11 ธันวาคม 2550 และการประชุมคณะกรรมการบริษัท ครั้งที่ 1/2551
เมื่อวันที่ 15 กุมภาพันธ์ 2551 ได้มีมติอนุมัติการ มอบอำนาจของบริษัทฯ ให้ฝ่ายบริหารของบริษัทฯ
สำหรับการสั่งจ่ายเช็คเพื่อการสั่งซื้อสินค้าตามปกติของบริษัทฯ ตามรายละเอียดดังนี้

  ---------------- ------------------------------------------------------
  วงเงินอนุมัติ        เงื่อนไขการลงนามในการสั่งจ่ายเช็ค

  ไม่เกิน 50,000 บาท เจ้าหน้าที่ระดับผู้อำนวยการฝ่ายขายหรือผู้จัดการฝ่ายขายภูมิภาค
                   ลงนามร่วมกับผู้จัดการสาขา หรือ เจ้าหน้าที่การเงินสาขา 2 ใน 3
                   คนลงลายมือชื่อร่วมกัน

  ไม่เกิน 20,000,000 เจ้าหน้าที่ระดับประธานเจ้าหน้าที่บริหาร หรือ
  บาท              รองประธานเจ้าหน้าที่บริหารอาวุโสสายอำนวยการ หรือ
                   ผู้อำนวยการฝ่ายการเงิน 2 ใน 3 คนลงลายมือชื่อร่วมกัน

  เกินกว่า           เจ้าหน้าที่ระดับประธานเจ้าหน้าที่บริหาร ลงนามร่วมกับ
  20,000,000 บาท   รองประธานเจ้าหน้าที่บริหารอาวุโส สายอำนวยการ หรือ
                   ผู้อำนวยการฝ่ายการเงิน 2 ใน 3 คนลงลายมือชื่อร่วมกัน
  ---------------- ------------------------------------------------------

8.2 การสรรหากรรมการและผู้บริหาร

บริษัทฯ มีคณะกรรมการสรรหาและกำหนดค่าตอบแทนโดยเฉพาะ
ทั้งนี้บุคคลที่จะได้รับการแต่งตั้งให้ดำรงตำแหน่งกรรมการและผู้บริหารของบริษัทฯ
จะต้องมีคุณสมบัติครบตามมาตรา 68 แห่งพระราชบัญญัติบริษัทมหาชนจำกัด พ.ศ. 2535
และข้อบังคับของบริษัทฯ
และไม่มีลักษณะต้องห้ามตามประกาศคณะกรรมการกำกับหลักทรัพย์และตลาดหลักทรัพย์ ที่
กจ.12/2543 เรื่องการขออนุญาตและการอนุญาตให้เสนอขายหุ้นที่ออกใหม่ฉบับลงวันที่ 22 มีนาคม
2543 โดยการคัดเลือกจะดำเนินการดังนี้

องค์ประกอบและการแต่งตั้งคณะกรรมการบริษัท

องค์ประกอบและการสรรหา แต่งตั้ง ถอดถอน หรือพ้นจากตำแหน่งกรรมการของบริษัทฯ นั้น
ได้กำหนดไว้ในข้อบังคับของบริษัทฯ ซึ่งสามารถสรุปสาระสำคัญ ได้ดังนี้

1.  คณะกรรมการของบริษัทฯ ประกอบด้วยกรรมการอย่างน้อย 5 คน
    และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักรไทย

2.  การคัดเลือกกรรมการของบริษัทฯ จะต้องได้รับอนุมัติจากที่ประชุมใหญ่ของผู้ถือหุ้น
    โดยมีหลักเกณฑ์และวิธีการดังต่อไปนี้

  1) ผู้ถือหุ้นคนหนึ่งมีคะแนนเสียงเท่าจำนวนหุ้นที่ตนถือ

  2) ผู้ถือหุ้นแต่ละคนจะใช้คะแนนเสียงที่มีอยู่เลือกตั้งบุคคลคนเดียวหรือหลายคนเป็นกรรมการก็ได้
  ในกรณีที่เลือกตั้งบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดไม่ได้

  3) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการ
  เท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
  หรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

3.  ในการประชุมสามัญประจำปีทุกครั้ง
    กรรมการจะต้องออกจากตำแหน่งอย่างน้อยจำนวนหนึ่งในสาม (1/3) โดยอัตรา
    ถ้าจำนวนกรรมการจะแบ่งออกให้เป็นสามส่วนไม่ได้ก็ให้ออกโดยจำนวนใกล้เคียงที่สุดกับส่วนหนึ่งในสาม
    (1/3) โดยกรรมการที่จะต้องออกจากตำแหน่งในปีแรก และปีที่สองภายหลังจดทะเบียนบริษัทฯ
    นั้น ให้จับสลากว่าผู้ใดจะออก ส่วนปีหลังๆ ต่อไป
    ให้กรรมการที่อยู่ในตำแหน่งนานที่สุดเป็นผู้ออกจากตำแหน่งกรรมการผู้ออกจากตำแหน่งไปนั้นอาจจะเลือกเข้ารับตำแหน่งอีกก็ได้

4.  กรรมการคนใดจะลาออกจากตำแหน่ง ให้ยื่นใบลาออกต่อบริษัทฯ
    การลาออกมีผลนับแต่วันที่ใบลาออกไปถึงบริษัทฯ

5.  ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
    คณะกรรมการอาจเลือกบุคคลซึ่งมีคุณสมบัติ
    และไม่มีลักษณะต้องห้ามตามกฎหมายว่าด้วยบริษัทมหาชนจำกัดเข้าเป็นกรรมการแทนในการประชุมคณะกรรมการคราวถัดไป
    เว้นแต่วาระของกรรมการจะเหลือน้อยกว่า 2 เดือน
    โดยบุคคลซึ่งเข้าเป็นกรรมการแทนดังกล่าว
    จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน
    โดยมติดังกล่าวของคณะกรรมการจะต้องประกอบด้วยคะแนนเสียงไม่น้อยกว่าสามในสี่ (3/4)
    ของจำนวนกรรมการที่ยังเหลืออยู่

6.  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้
    ด้วยคะแนนเสียงไม่น้อยกว่าสามในสี่ (3/4)
    ของจำนวนผู้ถือหุ้นซึ่งมาประชุมและมีสิทธิออกเสียงลงคะแนน
    และมีหุ้นนับรวมกันได้ไม่น้อยกว่ากึ่งหนึ่ง (1/2)
    ของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียงลงคะแนน

    องค์ประกอบและการแต่งตั้งคณะกรรมการตรวจสอบ

คณะกรรมการสรรหาและกำหนดค่าตอบแทน
เป็นผู้เสนอการแต่งตั้งคณะกรรมการตรวจสอบต่อที่ประชุมผู้ถือหุ้น
โดยแต่งตั้งจากผู้ที่มีคุณสมบัติครบถ้วนตามที่กฎหมายหลักทรัพย์และตลาดหลักทรัพย์ รวมถึงประกาศ
ข้อบังคับ และ/หรือระเบียบของตลาดหลักทรัพย์กำหนด โดยมีจำนวนไม่น้อยกว่า 3
คนและมีวาระการดำรงตำแหน่ง 2 ปี ทั้งนี้ กรรมการตรวจสอบอย่างน้อย 1 คน
จะต้องเป็นผู้ที่มีความรู้และประสบการณ์ด้านการบัญชีและการเงิน

องค์ประกอบและการแต่งตั้งผู้บริหาร

คณะกรรมการสรรหาและกำหนดค่าตอบแทน
และ/หรือบุคคลที่ได้รับมอบหมายจากคณะกรรมการสรรหาและกำหนดค่าตอบแทน
จะพิจารณาแต่งตั้งผู้บริหารจากบุคลากรที่มีประสบการณ์และมีความรู้ความสามารถในการบริหารงานในสายงานที่เกี่ยวข้อง

8.3 ค่าตอบแทนผู้บริหาร

8.3.1 ค่าตอบแทนผู้บริหาร

กรรมการ

ในปี 2555 บริษัทฯ จ่ายค่าตอบแทนที่เป็นตัวเงิน คือ ค่าเบี้ยประชุมให้แก่กรรมการของบริษัทฯ
จำนวน 1,987,000 บาท
โดยมีรายละเอียดการเข้าร่วมประชุมและค่าตอบแทนกรรมการของบริษัทฯ ดังนี้

+---+------------+-----+--------+--------+-------+-----+-----+-------+
| ร |            | ปี   |        |        |       |     |     |       |
| า |            | 2   |        |        |       |     |     |       |
| ย |            | 555 |        |        |       |     |     |       |
| ช |            |     |        |        |       |     |     |       |
| ื่อ |            |     |        |        |       |     |     |       |
| ก |            |     |        |        |       |     |     |       |
| ร |            |     |        |        |       |     |     |       |
| ร |            |     |        |        |       |     |     |       |
| ม |            |     |        |        |       |     |     |       |
| ก |            |     |        |        |       |     |     |       |
| า |            |     |        |        |       |     |     |       |
| ร |            |     |        |        |       |     |     |       |
+===+============+=====+========+========+=======+=====+=====+=======+
|   |            | จำ  |        |        |       |     |     | ค่าต   |
|   |            | นวน |        |        |       |     |     | อบแทน |
|   |            | ครั้ง |        |        |       |     |     | (บาท) |
|   |            | ที่เข |        |        |       |     |     |       |
|   |            | ้าปร |        |        |       |     |     |       |
|   |            | ะชุม |        |        |       |     |     |       |
+---+------------+-----+--------+--------+-------+-----+-----+-------+
|   |            | ก   | ก      |        |       | ก   | กร  |       |
|   |            | รรม | รรมการ |        |       | รรม | รมก |       |
|   |            | การ | คณะย่อย |        |       | การ | ารต |       |
|   |            |     |        |        |       |     | รวจ |       |
|   |            |     |        |        |       | สรร | สอบ |       |
|   |            |     |        |        |       | หาแ |     |       |
|   |            |     |        |        |       | ละก |     |       |
|   |            |     |        |        |       | ำหน |     |       |
|   |            |     |        |        |       | ดค่า |     |       |
|   |            |     |        |        |       | ตอบ |     |       |
|   |            |     |        |        |       | แทน |     |       |
+---+------------+-----+--------+--------+-------+-----+-----+-------+
|   |            |     | คณ     | คณ     | คณะก  |     |     |       |
|   |            |     | ะกรรมก | ะกรรมก | รรมกา |     |     |       |
|   |            |     | ารบริหา | ารบริหา | รธรรม |     |     |       |
|   |            |     | รความเ | รความเ | าภิบาล |     |     |       |
|   |            |     | สี่ยงด้าน | สี่ยงด้าน |       |     |     |       |
|   |            |     | การเงิน | กฏหมาย |       |     |     |       |
+---+------------+-----+--------+--------+-------+-----+-----+-------+
| 1 | นายสุพันธุ์    | 4/4 |        |        |       |     | -   | 120,  |
|   | มงคลสุธี     |     |        |        |       |     |     | 000.- |
+---+------------+-----+--------+--------+-------+-----+-----+-------+
| 2 | นายวีระชัย   | 4/4 |        |        |       |     | -   | 80,   |
|   | ศรีขจร      |     |        |        |       |     |     | 000.- |
+---+------------+-----+--------+--------+-------+-----+-----+-------+
| 3 | นายพุฒิพันธ์   | 4/4 |        |        |       |     | -   | 80,   |
|   | เตยะราชกุล  |     |        |        |       |     |     | 000.- |
+---+------------+-----+--------+--------+-------+-----+-----+-------+
| 4 | นายตู ชู วู   | 4/4 |        |        |       |     | -   | 80,   |
|   |            |     |        |        |       |     |     | 000.- |
+---+------------+-----+--------+--------+-------+-----+-----+-------+
| 5 | นายเว่ย ฮุย  | -   |        |        |       |     | -   | -     |
+---+------------+-----+--------+--------+-------+-----+-----+-------+
| 6 | นายหลิน ไท่  | -   |        |        |       |     | -   | -     |
|   | หยาง       |     |        |        |       |     |     |       |
+---+------------+-----+--------+--------+-------+-----+-----+-------+
| 7 | นายจี๋ หยู    | -   |        |        |       |     | -   | -     |
|   | เฉิง        |     |        |        |       |     |     |       |
+---+------------+-----+--------+--------+-------+-----+-----+-------+
| 8 | นายตู ซู     | 3/4 |        |        |       |     | -   | 60,   |
|   | เฉวียน      |     |        |        |       |     |     | 000.- |
+---+------------+-----+--------+--------+-------+-----+-----+-------+
| 9 | นายสมชัย    | 4/4 | 12/12  |        |       | 1/1 | 5/5 | 414,  |
|   | อภิวัฒนพร    |     |        |        |       |     |     | 000.- |
+---+------------+-----+--------+--------+-------+-----+-----+-------+
| 1 | นางมาลีรัตน์  | 4/4 | 12/12  |        |       | 1/1 | 5/5 | 401,  |
| 0 | ปลื้มจิตรชม   |     |        |        |       |     |     | 000.- |
+---+------------+-----+--------+--------+-------+-----+-----+-------+
| 1 | นายวิสสุต    | 4/4 |        |        | 12/12 |     | 5/5 | 386,  |
| 1 | เศรษฐบุตร   |     |        |        |       |     |     | 000.- |
+---+------------+-----+--------+--------+-------+-----+-----+-------+
| 1 | นางรวิฐา    | 3/4 |        | 12/12  |       |     | 5/5 | 366,  |
| 2 | พงศ์นุชิต     |     |        |        |       |     |     | 000.- |
+---+------------+-----+--------+--------+-------+-----+-----+-------+

ที่ประชุมสามัญผู้ถือหุ้นประจำปี 2552 เมื่อวันที่ 17 เมษายน 2552
ที่ประชุมได้อนุมัติการกำหนดค่าตอบแทนกรรมการและกรรมการตรวจสอบ
โดยค่าเบี้ยประชุมประธานกรรมการ 30,000 บาทต่อครั้ง ประธานกรรมการตรวจสอบ จำนวน
20,000 บาทต่อครั้ง และค่าเบี้ยประชุมกรรมการ จำนวน 20,000 บาทต่อครั้ง
และกรรมการตรวจสอบ จำนวน 18,000 บาทต่อครั้ง

ผู้บริหาร

  -------------------------------------------------------------------------------------
  ประเภทของค่าตอบแทน            ปี 2555             ปี 2554             ปี 2553  
  ---------------------------- ------- ---------- ------- ---------- ------- ----------
                               จำนวน   จำนวนเงิน   จำนวน   จำนวนเงิน   จำนวน   จำนวนเงิน
                               (คน)    (ล้านบาท)   (คน)    (ล้านบาท)   (คน)    (ล้านบาท)

  เงินเดือน โบนัส                 7       28.40      7       27.19      7       24.81
  และเงินสบทบกองทุนสำรองเลี้ยงชีพ                                                 

  รวม                          7       28.40      7       27.19      7       24.81
  -------------------------------------------------------------------------------------

8.3.2 ค่าตอบแทนอื่นๆ

ที่ประชุมวิสามัญผู้ถือหุ้นครั้งที่ 2/2550 เมื่อวันที่ 29 พฤศจิกายน 2550
ได้มีมติให้ออกและจัดสรรใบสำคัญแสดงสิทธิ ที่จะซื้อหุ้นสามัญของบริษัทฯ (ใบสำคัญแสดงสิทธิ)
ชนิดระบุชื่อผู้ถือและไม่สามารถโอนเปลี่ยนมือได้ ให้แก่กรรมการและพนักงานของบริษัทฯ จำนวน
25,000,000 หน่วย คิดเป็นร้อยละ 3.55
ของทุนจดทะเบียนทั้งหมดภายหลังจากการเสนอขายหุ้นสามัญให้แก่ประชาชนและการออกและจัดสรรใบสำคัญแสดงสิทธิให้แก่กรรมการและพนักงานของบริษัทฯ
เพื่อเป็นสิ่งจูงใจและเสริมสร้างขวัญและกำลังใจให้แก่กรรมการและพนักงานของบริษัทฯ
ที่มีส่วนร่วมในความสำเร็จของบริษัทฯ ในช่วงเวลาที่ผ่านมาในการปฏิบัติงาน
เพื่อประโยชน์สูงสุดของบริษัทฯ (ตามรายละเอียดของใบสำคัญแสดงสิทธิที่จะซื้อหุ้นในข้อ 8.2
การเสนอขายหลักทรัพย์ให้แก่กรรมการและพนักงานของบริษัทฯ)
โดยกรรมการที่มีฐานะเป็นพนักงานของบริษัทฯ
จะเลือกรับสิทธิการจัดสรรในส่วนที่ได้ประโยชน์สูงกว่าเพียงทางเดียวเท่านั้น ทั้งนี้
ไม่มีกรรมการและพนักงานที่ได้รับจัดสรรเกินรายละ 1,250,000 หุ้น หรือเกินร้อยละ 5
ของใบสำคัญแสดงสิทธิทั้งหมดที่จัดสรรในครั้งนี้
โดยเกณฑ์ในการจัดสรรขึ้นกับตำแหน่งงานและอายุการทำงานของกรรมการและพนักงานแต่ละราย
โดยคณะกรรมการบริษัทได้จัดสรรใบสำคัญแสดงสิทธิจำนวน 3,730,000
หน่วยให้แก่คณะกรรมการบริษัท และ 5,850,000 หน่วยให้แก่ผู้บริหารของบริษัทฯ
หรือคิดเป็นร้อยละ 14.92 และ 23.40
ของจำนวนใบสำคัญแสดงสิทธิที่จัดสรรทั้งหมดในครั้งนี้ตามลำดับ

จำนวนใบสำคัญแสดงสิทธิที่กรรมการและผู้บริหารแต่ละรายได้รับจัดสรร มีรายละเอียดดังนี้

+----------------------------+--------------+--------------------------+
| รายชื่อ                      | จำนวนใบ      | สัดส่วนที่ได้รับจัดสรรเมื่อเทียบกับ |
|                            | สำคัญแสดงสิทธิท | จำนวนใบสำคัญแสดงสิทธิที่จัดสรร |
|                            | ี่ได้รับการจัดสรร |                          |
|                            | (หน่วย)       | ในครั้งนี้                   |
+============================+==============+==========================+
| กลุ่มคณะกรรมการ              |              |                          |
+----------------------------+--------------+--------------------------+
| 1.  นายสุพันธุ์ มงคลสุธี         | 1,250,000    | 5.00%                    |
+----------------------------+--------------+--------------------------+
| 2.  นายวีระชัย ศรีขจร         | 400,000      | 1.60%                    |
+----------------------------+--------------+--------------------------+
| 3.  นายตู ชู วู               | 400,000      | 1.60%                    |
+----------------------------+--------------+--------------------------+
| 4.  นายหู เจีย หลง           | 400,000      | 1.60%                    |
+----------------------------+--------------+--------------------------+
| 5.  นายชี เชียง ฮวง          | 400,000      | 1.60%                    |
+----------------------------+--------------+--------------------------+
| 6.  นายลี ลี เชิน             | 220,000      | 0.88%                    |
+----------------------------+--------------+--------------------------+
| 7.  นายสมชัย อภิวัฒนพร        | 220,000      | 0.88%                    |
+----------------------------+--------------+--------------------------+
| 8.  นางมาลีรัตน์ ปลื้มจิตรชม     | 220,000      | 0.88%                    |
+----------------------------+--------------+--------------------------+
| 9.  นายวิสสุต เศรษฐบุตร       | 220,000      | 0.88%                    |
+----------------------------+--------------+--------------------------+
| รวมกลุ่มคณะกรรมการ           | 3,730,000    | 14.92%                   |
+----------------------------+--------------+--------------------------+
| กลุ่มผู้บริหาร                  |              |                          |
+----------------------------+--------------+--------------------------+
| 1.  นายพุฒิพันธ์ เตยะราชกุล     | 1,250,000    | 5.00%                    |
+----------------------------+--------------+--------------------------+
| 2.  นายอนุชิต บุญญลักษม์        | 1,200,000    | 4.80%                    |
+----------------------------+--------------+--------------------------+
| 3.  นางสาวสุวรรณี แซ่ลี่        | 1,000,000    | 4.00%                    |
+----------------------------+--------------+--------------------------+
| 4.  นางสาวกิ่งแก้ว จูทะสมพากร  | 1,000,000    | 4.00%                    |
+----------------------------+--------------+--------------------------+
| 5.  นางสาวสุพร เลิศธีรปัญญาวงศ์ | 600,000      | 2.40%                    |
+----------------------------+--------------+--------------------------+
| 6.  นางสาวกมลศรี บุญแจ้ง      | 800,000      | 3.20%                    |
+----------------------------+--------------+--------------------------+
| รวมกลุ่มผู้บริหาร               | 5,850,000    | 23.40%                   |
+----------------------------+--------------+--------------------------+
| รว                         | 9,580,000    | 38.32%                   |
| มกลุ่มคณะกรรมการและกลุ่มผู้บริหาร |              |                          |
+----------------------------+--------------+--------------------------+

  ที่มา: บริษัทฯ

8.4 การกำกับดูแลกิจการ

คณะกรรมการบริษัทได้ปฏิบัติตามหลักการและข้อพึงปฏิบัติที่ดีสำหรับกรรมการบริษัท
ซึ่งสอดคล้องกับข้อพึงปฏิบัติที่ดีสำหรับกรรมการบริษัทจดทะเบียน (Code of Best Practices
for Directors of Listed Company) ตามแนวทางของตลาดหลักทรัพย์แห่งประเทศไทย
ทั้งนี้ในส่วนของการปฎิบัติตามหลักการกำกับดูแลกิจการที่ดี 5 ข้อ
ตามที่ตลาดหลักทรัพย์แห่งประเทศไทยกำหนดนั้น บริษัทฯ
ขอเรียงตามลำดับของหลักการในแต่ละหัวข้อดังนี้

1.  สิทธิของผู้ถือหุ้น (Rights of Shareholders)

บริษัทฯ คำนึงถึงสิทธิขั้นพื้นฐานและให้ความสำคัญกับผู้ถือหุ้นทุกราย
ด้วยวิธีการและมาตรฐานซึ่งเป็นที่ยอมรับและเชื่อถือได้ โดยให้สิทธิในการ ซื้อ ขาย โอน
หลักทรัพย์ที่ตนถือครองอยู่อย่างเป็นอิสระ ได้รับส่วนแบ่งกำไรจากบริษัทฯ การเข้าร่วมประชุมผู้ถือหุ้น
การแสดงความเห็นในที่ประชุมอย่างเป็นอิสระ
การเลือกตั้งกรรมการโดยผู้ถือหุ้นมีสิทธิออกเสียงตามจำนวนหุ้นที่ถืออยู่ นอกจากสิทธิขั้นพื้นฐานต่างๆ
ข้างต้นแล้ว บริษัทฯ ยังมีหลักเกณฑ์ในการให้สิทธิผู้ถือหุ้น ดังนี้

-   การเปิดเผยข้อมูลเกี่ยวกับการดำเนินธุรกิจอย่างชัดเจนและทันต่อสถานการณ์ผ่านเว็บไซต์ของบริษัทฯ
    และ ตลาดหลักทรัพย์แห่งประเทศไทย และในการประชุมสามัญประจำปี
    ผู้ถือหุ้นจะได้รับเอกสารประกอบวาระการประชุมล่วงหน้าก่อนวันประชุมผู้ถือหุ้นไม่น้อยกว่า 14
    วัน และบริษัทฯ ได้เผยแพร่ข้อมูลดังกล่าวล่วงหน้าก่อนวันประชุม 30 วัน
    ในเว็บไซต์ของบริษัทฯ (http://www.synnex.co.th/investor)
    ซึ่งในเอกสารจะชี้แจงสิทธิของผู้ถือหุ้นในการเข้าประชุม
    และสิทธิการออกเสียงไว้อย่างชัดเจนในหนังสือนัดประชุมที่บริษัทฯ จัดส่งให้

-   บริษัทฯ
    ได้ให้สิทธิผู้ถือหุ้นในการมอบฉันทะให้กรรมการอิสระหรือบุคคลใดๆเข้าร่วมประชุมและลงคะแนนเสียงแทนตน
    โดยใช้หนังสือมอบฉันทะตามแบบฟอร์มของกระทรวงพาณิชย์ที่บริษัทฯ จัดส่งให้
    หรือดาวน์โหลดเอกสารได้จากทางเว็บไซต์ของบริษัทฯ

-   บริษัทฯ ได้คำนึงถึงสถานที่ที่เหมาะสมในการจัดประชุมสามัญประจำปีผู้ถือหุ้น
    อีกทั้งได้อำนวยความสะดวกให้กับ ผู้ถือหุ้นโดยการจัดรถรับ-ส่ง ไว้บริการ
    และในวันประชุมผู้ถือหุ้นได้จัดให้มีการลงทะเบียนโดยใช้ระบบบาร์โค้ดทำให้ขั้นตอนการลงทะเบียนเป็นไปอย่างรวดเร็ว
    อีกทั้งเปิดโอกาสให้ ผู้ถือหุ้นได้แสดงความคิดเห็น ข้อเสนอแนะ หรือตั้งคำถามในวาระต่าง ๆ
    อย่างอิสระก่อนการลงมติในวาระใดๆ นอกจากนี้ยังให้สิทธิผู้ถือหุ้นเลือกกรรมการเป็นรายบุคคล
    และการใช้สิทธิออกเสียงแต่ละวาระจะใช้วิธีเก็บบัตรยืนยันลงคะแนนของผู้ถือหุ้น
    และนับคะแนนโดยตรวจสอบจากบาร์โค้ด
    ทำให้สามารถประกาศผลคะแนนได้ทันทีหลังจบการพิจารณาแต่ละวาระ
    โดยผู้ถือหุ้นสามารถขอตรวจสอบรายละเอียดได้เมื่อจบการประชุม

2.  การปฏิบัติต่อผู้ถือหุ้นอย่างเท่าเทียมกัน (Equitable Treatment of Shareholders)

บริษัทฯ ได้สร้างความเท่าเทียมกันให้เกิดขึ้นกับผู้ถือหุ้นทุกรายทุกกลุ่มไม่ว่าจะเป็นผู้ถือหุ้นรายใหญ่
ผู้ถือหุ้นรายย่อย นักลงทุนสถาบัน
คำนึงและพยายามสร้างเครื่องมือที่ช่วยให้เกิดความเท่าเทียมกันอย่างแท้จริง
และให้มีการป้องกันการใช้ข้อมูลภายในของบริษัทฯ เพื่อใช้ประโยชน์ส่วนตัว
นอกจากนี้ยังจัดให้มีการเปิดเผยข้อมูลส่วนได้เสียของกรรมการบริหารและผู้บริหารตลอดจนผู้ที่เกี่ยวข้องเพื่อให้คณะกรรมการพิจารณาธุรกรรมของบริษัทฯ
ที่อาจมีความขัดแย้งของผลประโยชน์
ทั้งนี้กรรมการและผู้บริหารที่มีส่วนได้เสียกับธุรกรรมที่ทำกับบริษัทฯ
ไม่มีส่วนร่วมในการตัดสินใจดังกล่าว อีกทั้งบริษัทฯ ยังเปิดเผยข้อมูลที่เป็นปัจจุบันผ่านเว็บไซต์
นักลงทุนสัมพันธ์ของบริษัทฯ เพื่อให้ผู้ถือหุ้นได้รับทราบข้อมูลข่าวสารสําคัญของบริษัทฯ
ที่มีการเปลี่ยนแปลง รวมถึงสารสนเทศที่บริษัทฯ เปิดเผยตามข้อกําหนดต่างๆ
โดยภายหลังจากการเปิดเผยต่อตลาดหลักทรัพย์แล้ว ได้นําข้อมูลเผยแพร่ในเว็บไซต์ของบริษัทฯ
ทั้งภาษาไทยและภาษาอังกฤษ

3.  บทบาทของผู้มีส่วนได้เสีย (Roles of Stakeholders in Corporate Governance)

บริษัทฯ ดำเนินธุรกิจโดยยึดมั่นในความรับผิดชอบต่อผู้มีส่วนเกี่ยวข้องทุกฝ่าย
เพื่อประโยชน์ร่วมกันอย่างยั่งยืน
โดยคณะกรรมการบริษัทได้กำกับดูแลให้มีระบบการจัดการที่เชื่อมั่นได้ว่าสามารถรับรู้สิทธิของผู้มีส่วนได้เสียต่างๆ
ที่ได้กำหนดไว้ในกฎหมายและที่ได้กำหนดไว้เป็นลายลักษณ์อักษรอย่างชัดเจนในหลักจริยธรรมองค์กรของบริษัทฯ
รวมทั้งรับผิดชอบดูแลให้มั่นใจได้ว่าสิทธิดังกล่าวได้รับการคุ้มครองและปฏิบัติด้วยความเสมอภาคอย่างเคร่งครัด
ทั้ง ผู้ถือหุ้น พนักงาน ผู้ใช้สินค้าและบริการ และผู้มีความสัมพันธ์ทางธุรกิจ ดังนี้

1.  ต่อผู้ถือหุ้น การให้ข้อมูลข่าวสารที่ถูกต้องและเท่าเทียมกัน
    การให้สิทธิตามที่กำหนดในกฎหมายและของบริษัทฯ

2.  ต่อพนักงาน
    สนับสนุนและเสริมสร้างบรรยากาศการทำงานร่วมกันเพื่อความสามัคคีและเพิ่มศักยภาพของพนักงานตามความเหมาะสม
    ส่งเสริมการรักษาสุขภาพ และความปลอดภัยของสภาพแวดล้อมในการทำงาน

3.  ต่อลูกค้า กำหนดนโยบายและแนวปฏิบัติโดยคำนึงถึงความเสมอภาค
    สร้างความพึงพอใจในมาตรฐานของสินค้า
    การให้ข้อมูลอย่างตรงไปตรงมาและปฏิบัติตามข้อตกลงต่อลูกค้าอย่างเท่าเทียมกัน

4.  ต่อคู่ค้า ปฏิบัติตามกรอบการแข่งขันทางการค้าที่สุจริต มีจรรยาบรรณ
    และคำมั่นที่ให้ไว้กับคู่ค้าอย่างเคร่งครัด

5.  ต่อชุมชนและสิ่งแวดล้อม
    ส่งเสริมและผลักดันให้พนักงานมีความรับผิดชอบต่อสังคมด้วยการมีส่วนร่วมในโครงการ CSR
    “ห้องสมุดไอที เพื่อพัฒนาการศึกษาไทย (Library IT by Synnex)” รวมถึงบริษัทฯ
    สนับสนุนให้พนักงานมีส่วนร่วมในการช่วยเหลือชุมชนและสิ่งแวดล้อมในส่วนอื่นอีกด้วย
    (ข้อมูลเพิ่มเติมจากรายงานประจำปี ในส่วนของความรับผิดชอบต่อสังคม)

  4. การเปิดเผยข้อมูลและความโปร่งใส (Disclosure and Transparency)

บริษัทฯ
ได้กำหนดมาตรการในการเปิดเผยสารสนเทศให้มีสาระครบถ้วนอันเป็นประโยชน์เพื่อการตัดสินใจใน
การลงทุน อีกทั้งยังปฏิบัติตามกฎเกณฑ์ข้อบังคับที่กำหนดโดยสำนักงานคณะกรรมการกำกับหลักทรัพย์
และตลาดหลักทรัพย์แห่งประเทศไทย และหน่วยงานอื่นของรัฐอย่างเคร่งครัด
ในการเปิดเผยข้อมูลอย่างโปร่งใส ตรงไปตรงมา ตรวจสอบได้

  5. ความรับผิดชอบของคณะกรรมการ (Accountabilities of Directors)

คณะกรรมการบริษัท มีจำนวน 12 ท่าน โดยเป็นกรรมการอิสระ จำนวน 4 ท่าน
อีกทั้งคณะกรรมการบริษัทได้แต่งตั้งคณะอนุกรรมการชุดย่อย ได้แก่ คณะกรรมการตรวจสอบ
คณะกรรมการธรรมาภิบาล คณะกรรมการบริหารความเสี่ยงด้านกฏหมาย
คณะกรรมการสรรหาและกำหนดค่าตอบแทน คณะกรรมการบริหารความเสี่ยงด้านการเงิน
และคณะกรรมการบริหาร
โดยกำหนดหน้าที่และความรับผิดชอบของคณะกรรมการแต่ละชุดไว้อย่างชัดเจน

5.  การดูแลเรื่องการใช้ข้อมูลภายใน

    บริษัทฯ มีนโยบายและวิธีการดูแลผู้บริหารในการนำข้อมูลภายในของบริษัทฯ
    ไปใช้เพื่อประโยชน์ส่วนตน รวมทั้งเพื่อการซื้อขายหลักทรัพย์ ดังนี้

-   บริษัทฯ กำหนดให้มีการป้องกันการนำข้อมูลของบริษัทฯ ไปใช้
    โดยกำหนดให้ห้ามหน่วยงานที่ทราบข้อมูล
    นำข้อมูลไปเปิดเผยต่อหน่วยงานหรือบุคคลอื่นที่ไม่เกี่ยวข้อง
    ในกรณีที่พนักงานหรือผู้บริหารนำข้อมูลบริษัทฯ
    ไปเปิดเผยหรือนำไปใช้ส่วนตนหรือกระทำรายการที่อาจขัดแย้งทางผลประโยชน์ถือเป็นความผิดอย่างร้ายแรงและอาจถูกลงโทษทางวินัย

-   บริษัทฯ มีนโยบายห้ามกรรมการและผู้บริหารใช้ข้อมูลภายในที่มีสาระสำคัญของบริษัทฯ
    โดยกรรมการ ผู้บริหารและพนักงานซึ่งอยู่ในหน่วยงานที่ทราบข้อมูลภายใน
    ควรหลีกเลี่ยงหรืองดการซื้อขายหลักทรัพย์ของบริษัทฯ ในช่วงระยะเวลา 1
    เดือนก่อนการเปิดเผยงบการเงินให้แก่สาธารณชน

-   บริษัทฯ ได้ให้ความรู้และความเข้าใจแก่กรรมการและผู้บริหารของบริษัทฯ
    เกี่ยวกับหน้าที่ในการรายงานการถือหลักทรัพย์ของบริษัทฯ ตามมาตรา 59
    เพื่อให้เป็นไปตามประกาศสำนักงานคณะกรรมการกำกับหลักทรัพย์และตลาดหลักทรัพย์ว่าด้วยเรื่องการจัดทำและเปิดเผยรายงานการถือหลักทรัพย์
    และบทกำหนดโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ.
    2535 และตามข้อกำหนดของตลาดหลักทรัพย์แห่งประเทศไทย
    ซึ่งรวมถึงการเปลี่ยนแปลงการถือครองหลักทรัพย์โดย คู่สมรส และบุตรที่ยังไม่บรรลุนิติภาวะ
    ทั้งนี้กรรมการและผู้บริหารจะต้องจัดส่งสำเนาการรายงานดังกล่าวแก่บริษัทฯ
    ในวันเดียวกับที่รายงานต่อสำนักงานคณะกรรมการกำกับหลักทรัพย์และตลาดหลักทรัพย์
    ซึ่งกำหนดให้แจ้งภายใน 3 วันทำการ

8.6 บุคลากร

ข้อมูล ณ วันที่ 31 ธันวาคม 2553 และ 2554 และ 2555 บริษัทฯ มีจำนวนพนักงานถัวเฉลี่ยทั้งสิ้น
625 คน และ 708 คน และ 684 คน (ไม่รวมผู้บริหาร) ตามลำดับ
ประกอบด้วยพนักงานตามสายงาน ดังนี้

+-------------------------------+------------+------------+------------+
| ฝ่ายงาน                        | จ          |            |            |
|                               | ำนวนพนักงาน |            |            |
|                               | (คน)       |            |            |
+-------------------------------+------------+------------+------------+
|                               | ปี 2553     | ปี 2554     | ปี 2555     |
+-------------------------------+------------+------------+------------+
| 1.  ฝ่ายขาย                    | 203        | 255        | 242        |
+-------------------------------+------------+------------+------------+
| 2.  ฝ่ายการตลาด                | 100        | 120        | 123        |
+-------------------------------+------------+------------+------------+
| 3.  ฝ่ายการเงิน                 | 31         | 30         | 36         |
+-------------------------------+------------+------------+------------+
| 4.  ฝ่ายบัญชี                    | 19         | 17         | 16         |
+-------------------------------+------------+------------+------------+
| 5.  ฝ่ายซ่อมเปลี่ยนและบริการลูกค้า   | 107        | 111        | 113        |
+-------------------------------+------------+------------+------------+
| 6.  ฝ่ายโลจิสติคและสายการประกอบ  | 125        | 134        | 120        |
+-------------------------------+------------+------------+------------+
| 7.  ฝ่ายทรัพยากรบุคคลและธุรการ    | 29         | 26         | 20         |
+-------------------------------+------------+------------+------------+
| 8.  ฝ่ายเทคโนโลยีสารสนเทศ       | 11         | 15         | 14         |
+-------------------------------+------------+------------+------------+
| รวม                           | 625        | 708        | 684        |
+-------------------------------+------------+------------+------------+

ที่มา: บริษัทฯ

บริษัทย่อย มีจำนวนพนักงานถัวเฉลี่ยทั้งหมด 43 คน, 46 คน และ 47 คน ณ วันที่ 31 ธันวาคม
2553 และ 2554 และ 2555 ตามลำดับ

8.6.1 ข้อพิพาทด้านแรงงานที่สำคัญ ในระยะ 3 ปีที่ผ่านมา

  -ไม่มี-

8.6.2 นโยบายการพัฒนาบุคลากร

พนักงาน

บริษัทฯ ให้ความสำคัญกับพนักงานเป็นอย่างมาก
เพราะตระหนักดีว่าพนักงานคือทรัพยากรที่มีค่าและมีความสำคัญต่อองค์กร
หากพนักงานได้รับการดูแลเอาใจใส่ทั้งในด้านสถานที่ทำงาน มีความรู้ความชำนาญในงานที่ทำ
และได้รับการดูแลเอาใจใส่ให้มีสวัสดิการที่ดี ก็จะก่อให้เกิดขวัญและกำลังใจในการทำงาน
อันจะนำไปสู่การเจริญเติบโตของบริษัทอย่างมั่นคงยั่งยื่น

ด้านความปลอดภัยพนักงาน

-   แผนฉุกเฉินกรณีเกิดอัคคีภัย

  บริษัทฯ จัดการฝึกอบรมและซ้อมอพยพหนีไฟ
  และฝึกปฎิบัติการใช้เครื่องมือช่วยดับไฟจากวิทยากรผู้เชี่ยวชาญเป็นประจำทุกปี

-   การจัดกิจกรรม 5 ส.

  จัดให้มีกิจกรรม 5ส. เพื่อความสะอาดและปลอดภัยอย่างต่อเนื่องทุกไตรมาส
  เพื่อให้สถานที่ทำงานสะอาด ปลอดภัย เพื่อสุขอนามัยที่ดีสำหรับพนักงาน

-   การประกันอุบัติเหตุและสุขภาพหมู่
    บริษัทฯ มีการจัดทำโครงการประกันชีวิตและสุขภาพหมู่ให้กับพนักงานเป็นประจำต่อเนื่องทุกปี

-   จัดห้องให้มีห้องพยาบาลและพยาบาลประจำ

  บริษัทฯ ได้จัดให้มีห้องพยาบาลและพยาบาลประจำ
  เพื่อให้พนักงานได้รับการดูแลด้านการเจ็บป่วยเบื้องต้น

  ได้อย่างรวดเร็วและได้รับคำแนะนำอย่างถูกวิธีจากพยาบาลวิชาชีพ

ด้านสวัสดิการพนักงาน

-   สวัสดิการอาหารเช้า
    บริษัทฯ ได้จัดสวัสดิการอาหารเช้าสำหรับพนักงานที่มาทำงานแต่เช้า
    ให้ได้มีโอกาสรับประทานอาหารเช้าเนื่องจากการเดินทางไกลและเพื่อสุขภาพที่ดี
    ทั้งยังเป็นแรงจูงใจหนึ่งที่ทำให้พนักงานมาทำงานแต่เช้า

    -   Synnex Happy Workplace
        บริษัท ได้จัดสถานที่และกิจกรรม “Synnex Happy Workplace”
        เพื่อให้เกิดกระบวนการพัฒนาคุณภาพชีวิตที่ดีของพนักงานในด้านสุขภาวะทั้ง 4 ด้าน คือ
        กาย อารมณ์ สังคม และ จิตวิญญาณ โดยมีกิจกรรม 8 ประเภท

1.  Happy Body บริษัทฯ จัดให้มีห้องออกกำลังกาย (Fitness) และมีการส่งเสริม
    สนับสนุนให้มีชมรมฟุตบอล ปิงปอง แบดมินตัน และจัดกิจกรรมการแข่งขันกีฬาสีภายในองค์กร

2.  Happy Heart บริษัทฯ จัดตัวแทนนำกระเช้าเยี่ยมพนักงานที่คลอดบุตร พนักงานที่เจ็บป่วย
    และร่วมงานพิธีต่างๆ เช่นมงคลสมรส งานศพ เป็นต้นเพื่อเป็นขวัญกำลังใจที่ดีกับพนักงาน

3.  Happy Society สนับสนุนให้พนักงานมีจิตอาสาร่วมทำกิจกรรม CSR เพื่อสังคม เช่น
    พนักงานร่วมกันบริจาคโลหิตให้กับสภากาชาดไทยเป็นประจำต่อเนื่องทุกไตรมาส
    กิจกรรมร่วมบริจาคเสื้อผ้าและสิ่งของให้กับโรงเรียนต่างจังหวัดที่ด้อยโอกาส
    สถานรับเลี้ยงเด็กกำพร้า หรือเด็กพิการ
    การบริจาคคอมพิวเตอร์ให้กับโรงเรียนระดับอาชีวะศึกษาเพื่อเพิ่มทักษะการเรียนรู้ด้านไอที
    การเข้าร่วมกิจกรรมพร้อมมอบของขวัญงานวันเด็กแห่งชาติกับโรงเรียนเป็นประจำทุกปี
    มอบอุปกรณ์กีฬาให้กับโรงเรียน บำเพ็ญสาธารณะประโยชน์ เช่น ร่วมแจกข้าวสาร
    และทำความสะอาดโรงพยาบาลศิริราช เพื่อถวายแด่พระบาทสมเด็จพระเจ้าอยู่หัว

4.  Happy Relax บริษัทฯ จัดให้มีสถานที่ให้พนักงานได้จัดกิจกรรมสันทนาการต่างๆ ในแผนก
    หรือต่างแผนก เพื่อช่วยผ่อนคลายหลังเลิกงาน และสร้างความสัมพันธ์ทีดีในการทำร่วมงานกัน
    เช่น จัดให้มีห้อง คาราโอเกะ โต๊ะปิงปอง โต๊ะพูล โต๊ะโกลล์
    นอกจากนี้ยังจัดให้มีงานเลี้ยงสังสรรค์ปีใหม่ประจำปีเพื่อให้พนักงานทั้งที่สำนักงานใหญ่และสาขาได้มีโอกาสได้พบปะสังสรรค์กัน

5.  Happy Brain จัดแหล่งความรู้ (Knowledge Management)
    ให้พนักงานได้เข้าถึงองค์ความรู้ต่างๆ เพื่อเสริมสร้างความรู้ทั่วไปให้มากที่สุด
    โดยได้เชิญวิทยากรที่มีความรู้ความสามารถมาบรรยาย ทั้งในเรื่องที่เกี่ยวข้องกับงาน
    หรือเกี่ยวข้องกับการเพิ่มประสบการณ์ด้านต่างๆ การมุ่งเน้นให้พนักงานคิดค้นนวัตกรรม
    เพื่อเพิ่มประสิทธิภาพในการบริหารจัดการองค์กร
    นอกจากนี้ยังได้จัดมุมหนังสือหลากหลายทั้งด้านวิชาการ บันเทิง สาระทั่วไป
    ให้พนักงานได้ยืมอ่าน

6.  Happy Soul เพื่อเป็นการส่งเสริมพุทธศาสนา บริษัทฯ จัดโครงการฝึกปฏิบัติธรรม
    การนั่งวิปัสสนา และยังจัดหาหนังสือธรรมะต่างๆ ให้พนักงานยืม
    และส่งเสริมกิจกรรมพาพนักงานทำบุญไหว้พระ 9 วัด ตามสถานที่ต่างๆ

7.  Happy Money จัดอบรมการวางแผนทางด้านการเงิน
    โดยติดต่อสถาบันการเงินเพื่อดอกเบี้ยต่ำพิเศษสำหรับพนักงาน
    การเชิญธนาคารมาออกบูธเพื่อสนับสนุนการออมเงินของพนักงาน

8.  Happy Family บริษัทฯ จัดให้มีทุนการศึกษาบุตรของพนักงานที่มีรายได้น้อย

-   จัดให้มีสวัสดิการตรวจสุขภาพพนักงานทุกระดับเป็นประจำทุกปี

-   โครงการกองทุนสำรองเลี้ยงชีพ

  บริษัทฯ จัดให้มีกองทุนสำรองเลี้ยงชีพให้กับพนักงานตั้งแต่ระดับปฎิบัติการจนถึงระดับผู้บริหาร
  ตั้งแต่ 2%-3.5% โดยพนักงานจะได้รับเงินสบทบในส่วนของบริษัทฯ
  และผลประโยชน์จากการลงทุนเมื่อครบตามอายุงานที่ บริษัทฯ กำหนด

-   การฝึกอบรมและพัฒนาพนักงาน

1.  บริษัทฯ ได้ให้ความสำคัญเรื่องการพัฒนาฝึกอบรมเป็นอย่างยิ่ง
    จึงได้กำหนดไว้เป็นส่วนหนึ่งในวิสัยทัศน์

  ขององค์กร และได้จัดสรรงบประมาณเพื่อการพัฒนาพัฒนาพนักงานอย่างเป็นรูปธรรม
  จัดให้มีหลักสูตรปฐมนิเทศน์ โดยเน้นความรู้ความเข้าใจในวัฒนธรรมองค์กร “TEAMWORK”
  ของบริษัท

2.  ระบบ “พี่เลี้ยง” บริษัทฯ กำหนดจัดให้มีโครงการอบรมพี่เลี้ยงต่อเนื่องทุกปี
    เพื่อให้พนักงานเข้าใจหน้าที่และบทบาทของการเป็นพี่เลี้ยงเพื่อดูแลน้องใหม่ที่เข้ามา
    ซึ่งช่วยให้พนักงานใหม่เกิดการปรับตัวและเข้าใจสิ่งแวดล้อมในการทำงานภายในบริษัทฯ
    ได้เร็วขึ้น

3.  กำหนดให้มีหลักสูตรอบรม
    สำหรับพนักงานใหม่ทุกคนทุกแผนกที่อยู่ในช่วงทดลองงานให้ได้รับการอบรมตามตารางที่กำหนดไว้
    โดยมีพี่เลี้ยงที่ได้ผ่านการฝึกอบรมแล้วให้ความเอาใจใส่ให้ได้รับการอบรมครบถ้วน

4.  การจัดอบรมหลักสูตร Basic Training และหลักสูตรการใช้ Ms. Office Advanced
    เป็นการอบรมโดยเจ้าหน้าที่แผนกฝึกอบรมที่มีประสบการณ์และความสามารถในการฝึกอบรมอย่างต่อเนื่องและวัดผลได้

5.  การพัฒนาเครื่องมือสำหรับการวัดสมรรถนะพนักงาน (Competency)
    และมีการจัดหาหลักสูตรในการเสริมศักยภาพพนักงานที่ยังมีช่องว่างอยู่ให้มีความรู้
    ความสามารถ และทักษะที่ดีขึ้นตามมาตรฐานที่บริษัทฯ กำหนด
    รวมถึงสร้างระบบการประเมินผลการปฏิบัติงานโดยใช้ KPI
    เป็นตัวชี้วัดความสำเร็จในงานร่วมด้วย

6.  In house Training การจัดอบรมภายในโดยเชิญวิทยากรผู้เชี่ยวชาญจากภายนอก
    มาอบรมหัวข้อที่กำหนดรวมทั้งส่งพนักงานไปอบรมนอกสถานที่( Public Training )
    เพื่อเพิ่มพูนความรู้ตามแบบ Training Need ที่ได้กำหนดไว้ เช่น
    เรื่องบทบาทหน้าที่ของคณะกรรมการความปลอดภัย หรือแม้แต่หลักสูตร Q-Hero
    ที่จัดขึ้นเพื่อเสริมสร้างทัศนคติที่ดีในการปฏิบัติงานของพนักงาน

7.  การอบรมในรูปแบบ E-Learning บริษัทได้ลงทุนระบบการเรียนการสอน E-Learning แบบ
    Interactive
    ช่วยลดเวลาการสอนงานของหัวหน้างานและเป็นการเรียนการสอนที่มีประสิทธิ์ภาพวัดผลได้เป็นรูปธรรม

8.  โครงการกิจกรรมสร้างความสัมพันธ์เชิงสัมนาต่างจังหวัด
    ซึ่งได้จัดให้มีการแบ่งกลุ่มพนักงานออกเป็น 4 สี 4 กลุ่มโดยเป็นพนักงานที่มาจากต่างแผนก
    สิ่งที่ได้คือพนักงานได้เกิดการพัฒนาการเรียนรู้ได้รับประสบการณ์ใหม่พร้อมทั้งสร้างความสัมพันธ์ที่ดีในการทำงานร่วมกัน
    ได้บรรลุเป้าหมายตามวัฒนธรรมของบริษัท “Teamwork“

ด้านสังคม

-   บริษัทฯ ได้สนับสนุนงบประมาณการทำ CSR โครงการ Library IT by Synnex
    ครอบคลุมโรงเรียนทุกจังหวัด ทั่วประเทศทั้งสิ้น 231 โรงเรียน

-   บริษัทฯ
    สนับสนุนสถาบันการศึกษาในการขอพาคณะนักศึกษาเข้าเยี่ยมชมและศึกษาดูระบบงานของบริษัทฯ
    ซึ่งเป็นการเปิดโลกทัศน์ให้เยาวชนของชาติได้พัฒนาและสร้างเสริมประสบการณ์นอกเหนือจากการเรียนการสอนในห้องเรียน

-   บริษัทฯ สนับสนุนสถาบันการศึกษาที่ส่งนิสิตนักศึกษาโครงการสหกิจ
    และทวิภาคีที่เกี่ยวข้องด้านเทคโนโลยี
    มาฝึกงานให้ได้รับความรู้และเพิ่มทักษะยิ่งขึ้นพร้อมกับได้รับรายได้จากการฝึกงาน
    โดยนักศึกษาฝึกงานสามารถพัฒนาศักยภาพเพื่อรองรับการหางานทำในอนาคตหลังจากจบการศึกษาต่อไป

-   มอบทุนการศึกษา
    และสนับสนุนงานวิจัยเพื่อสังคมให้กับสถาบันเทคโนโลยีพระจอมเกล้าเจ้าคุณทหารลาดกระบัง

-   บริษัทฯ จัดให้มีโครงการซินเน็คปันยิ้ม แบ่งปันวันละบาท
    เพื่อช่วยเหลือสังคมไม่ว่าจะเป็นการบริจาค หรือการช่วยเหลือในด้านอื่นๆ เป็นต้น

ด้านสิ่งแวดล้อม

-   บริษัทฯ จัดให้มีโครงการแยกทิ้งประเภทขยะลงถัง
    และรณรงค์การใช้แก้วน้ำประจำตัวแทนการใช้พลาสติกใส่เครื่องดื่ม เพื่อรณรงค์ลดโลกร้อน

-   บริษัทฯ ได้จัดทำระบบ ISO14000 เพื่อรับผิดชอบต่อสิ่งแวดล้อมอย่างเป็นรูปธรรมและต่อเนื่อง

-   โครงการจัดการด้านพลังงาน บริษัทฯ
    ได้เห็นความสำคัญของการประหยัดพลังงานจึงได้จัดทำนโยบายอนุรักษ์พลังงาน
    และจัดตั้งคณะกรรมการด้านการจัดการพลังงานเพื่อให้เกิดการลดการใช้พลังงานอย่างมีประสิทธิภาพและต่อเนื่อง

-   รับบริจาคปฏิทิน เพื่อนำไปทำอักษรเบลล์ให้กับคนตาบอด